cyanic-selkie/wikianc huggingface dataset:
Pakkausten hyötykäyttö Suomessa
Pakkaajat ja pakattujen tuotteiden maahantuojat
Pakkaaja on jokainen, mitä tahansa tuotetta valmistava yritys, joka käyttää pakkausmateriaaleja tuotteidensa suojaamiseksi esimerkiksi tuotannossa, varastoinnissa, kuljetuksessa ja jakelussa. Tuotteen pakkaaja on useimmiten sen valmistaja. Tukkuliike tai muu jakelija on pakkaaja, jos se lisää tuotteeseen pakkauksen. Myös vähittäiskauppa on pakkaaja myymälässä suoritettavan pakkaamisen osalta.
Pakatun tuotteen maahantuojia ovat kaikki yritykset, jotka tuovat maahan jollain tavalla pakattuja tuotteita. Maahantuoja on yritys, joka omistaa pakatun tuotteen sen maahantuontihetkellä.
Lakisääteiset hyötykäyttövelvoitteet
Pakkausten hyötykäyttö on toteutettava niiden tavoitteiden mukaisesti, jotka EU ja Suomi ovat vahvistaneet keskenään. EU:n pakkausdirektiivi on Suomessa saatettu voimaan jätelailla 1072/1993 ja valtioneuvoston päätöksellä pakkauksista ja pakkausjätteistä 962/1997 sekä valtioneuvoston asetuksilla 987/2004 ja 817/2005.
Lailla 452/2004 jätelakiin on lisätty tuottajavastuuta koskeva 3 a -luku, johon myös pakkausten tuottajavastuu on perustunut 1.9.2004 lukien. Uudelleen- ja hyötykäyttöä koskevat tarkemmat velvoitteet perustuvat em. valtioneuvoston päätökseen 962/1997 ja asetukseen 817/2005.
Hyötykäyttövelvoitteiden hoitaminen
Suurin osa tuottajavastuun piiriin kuuluvista yrityksistä on siirtänyt pakkausten tuottajavastuunsa tuottajayhteisöille tekemällä sopimuksen Suomen Pakkauskierrätys RINKI Oy:n kanssa. Rinki on voittoa tavoittelematon yritys, joka edistää pakkausten kierrätystä Suomessa.
Rekisteröityessään Rinkiin yritys liittyy myös pakkausalan tuottajayhteisöihin. Tällöin yritys
Pakkausten kierrätys rahoitetaan yritysten maksamilla kierrätysmaksuilla, jotka ovat pakkausten tuottajayhteisöjen materiaalikohtaisesti määrittelemiä. Rinki laskuttaa ja tilittää kierrätysmaksut lyhentämättöminä tuottajayhteisöjen käyttöön.
Pakkausjätteen kierrätys
Kierrätettävät pakkaukset lajitellaan ja viedään keräyspisteisiin. Niistä ne kuljetetaan pakkausjätteitä käsitteleviin yrityksiin paalattaviksi ja edelleen puhdistettaviksi pakkausjätteitä hyödyntäviin laitoksiin, joissa niistä valmistetaan raaka-ainetta. Lopputuloksena syntyy uusia tuotteita, joilla on markkinat.
Pakkausjätteen hyödyntäminen energiana
Pakkausjäte voidaan paitsi kierrättää myös hyödyntää energiana. Esimerkiksi kahden kilon jätepussista syntyy voimalassa energiaa, joka lämmittää viiden minuutin suihkun tai jonka avulla voi paistaa pari pellillistä pullaa.
Usein pakkausjätteen hyödyntäminen energiana kierrättämisen sijasta on ekologisin vaihtoehto, sillä jätteen polttaminen lähiseudun voimalassa minimoi kuljetuksista aiheutuvan ympäristökuormituksen.
Pakkausmateriaalit ja tuottajayhteisöt
Eri pakkausmateriaaleille on omat tuottajayhteisönsä. Ne järjestävät pakkausten kierrätyksen siten, että Suomi saavuttaa EU:n ja Suomen lainsäädännön asettamat pakkausjätteiden kierrätystavoitteet. Tuottajayhteisöt ovat lain edellyttämiä oikeustoimikelpoisia ja voittoa tavoittelemattomia yhteisöjä.
Tuottajayhteisöt päättävät itsenäisesti pakkausmateriaalikohtaisista kierrätysmaksuista, jotka Suomen Pakkauskierrätys Rinki laskuttaa yrityksiltä. Tavoitteena on, että pakkauskierrätys järjestetään tehokkaasti ja niin, että yritysten maksamat maksut pysyvät kohtuullisina. Eri pakkausmateriaalien tuottajayhteisöt:
Hyötykäyttötavoitteiden toteutuminen
Nykyisen, EU:n direktiiveihin perustuvan Suomen lain mukaan vähintään 61 prosenttia käytetyistä pakkauksista tulee hyödyntää. Tämä vaatimus ylitetään selvästi. Ringin tilastojen mukaan lähes 90 prosenttia käytöstä poistetuista pakkauksista hyödynnetään uusien tuotteiden raaka-aineena tai energiana. Vain 3–5 % kaikista pakkauksista jää hyödyntämättä.
Hyötykäytön toteutumisen valvonta
Ympäristöministeriö on hyväksynyt Suomen Pakkauskierrätys Ringin pakkaajista ja pakattujen tuotteiden maahantuojista koostuvan rekisterin pitäjäksi Suomessa. Ympäristöministeriö valvoo yhdessä Pirkanmaan elinkeino-, liikenne- ja ympäristökeskuksen (Pirkanmaan ELY-keskus) kanssa hyötykäytön toteutumista, ja niillä on valtuudet antaa tarkempia määräyksiä ja ohjeita. Rinki kokoaa vuosittain tuottajavastuullisilta yrityksiltä pakkaustilastoja. Ne toimitetaan Pirkanmaan elinkeino-, liikenne- ja ympäristökeskukselle. Tilastotiedot koostuvat Rinkiin liittyneiden yritysten raportoimista pakkaustiedoista sekä tuottajayhteisöjen ilmoittamista pakkausmateriaalien kierrätysmääristä. Tilastot osoittavat sen, miten eri pakkausmateriaaleille asetetut kierrätystavoitteet on saavutettu Suomessa.
Tilastot tarkistetaan Ringissä ennen kuin ne toimitetaan viranomaisille. Ringillä on ISO 9001:2008 -laatustandardi. Tilastoista ilmenevät vain yritysten käyttämien pakkausmateriaalien kokonaismäärät. Rinki ei luovuta yksittäisen yrityksen tietoja eteenpäin.
Kierrätyksen sanastoa
Tieteen termipankin mukaan kierrätys on jätteiden tai jätejakeiden käyttämistä raaka-aineena tai materiaalina. Encyclopedia Britannican laajemman määritelmän mukaan kierrätys tarkoittaa materiaalin, esineen tai muun kulttuurillisen asian käyttämistä hyödyksi uudessa yhteydessä. Usein kierrätyksellä tarkoitetaan jätteiden hyötykäyttöä uusien tuotteiden valmistuksessa. Kierrätys vähentää yleensä neitseellisten raaka-aineiden ja energian kulutusta sekä jätteiden hävittämisestä aiheutuvaa ilman, veden ja maan saastumista.
Kierrätettävä on Cambridge Dictionaryn mukaan materiaali tai tuote, jonka voi käyttää uudelleen sen jälkeen, kun se on käsitelty tietyllä teollisella prosessilla. Kierrätettävä poikkeaa uudelleenkäytettävästä, eli sellaisesta materiaalista tai tuotteesta, jonka voi käyttää uudelleen ilman erityistä käsittelyä.
Kun jokin tuote tai materiaali on kierrätysvalmis, se ei välttämättä ole vielä kierrätettävä olemassa olevissa järjestelmissä.
EU-lainsäädännön termi kierrätetty on ehkä kaikkein tiukin tulkinta. Pakkausjätedirektiivin muutos 2018/852, (kohta 16) lukee kierrätetyksi vain ne materiaalit, jotka uudelleen käsitellään tuotteiksi, materiaaleiksi tai aineiksi joko niiden alkuperäiseen tai muuhun tarkoitukseen. EU on asettamat painoon perustuvat kierrätystavoitteet pakkausjätteelle toteutettaviksi 31.12.2025 mennessä: muovi 50 %, puu 25 %, rauta 70 %, alumiini 50 %, lasi 70 % sekä kartonki 75 %. Kertakäyttömuovi- eli SUP-direktiivi (EU) 2019/904 (artikla 6(2) ja liite F) velvoittaa vuodesta 2025 alkaen käyttämään PET-juomapullojen valmistuksessa 25 % ja vuodesta 2030 muiden muovisten juomapullojen valmistuksessa 30 % kierrätysmuovia.
Kierrätystavoitteiden saavuttamisessa ei enää huomioida jätettä, joka on määrä käyttää polttoaineina tai muutoin energian tuottamiseksi, maantäyttöön tai muihin toimiin. Samaisen SUP-direktiivin mukaan kierrätysaste sisältää myös biohajoavan pakkausjätteen, joka on tullut aerobiseen tai anaerobiseen käsittelyyn, jos sen tulosta käytetään kierrätettynä tuotteena, materiaalina tai aineena.
Viimeistään vuonna 2025 kierrätystarkoituksessa on erilliskerättävä SUP-direktiivissä luetelluista kertakäyttöisistä muovituotteista 77 %, ja vuonna 2029 yhteensä 90 % tiettynä vuonna markkinoille saatettavista muovituotteista.
Komission säädöksen 2019/665, kohdan 5 mukaan laskettujen ja toimitettujen tietojen tukena on oltava tehokas pakkausjätemateriaalivirtojen laadunvalvonta- ja jäljittämisjärjestelmä, sisältäen mm. sähköisiä rekisterejä ja lajiteltuun jätteeseen sovellettavia teknisiä eritelmiä.
BK-0010
Elektroniikkatuote BK-0010 (Электроника БК-0010) oli ensimmäinen neuvostoliittolainen kotitietokone ja myös suosituin entisen Neuvostoliiton alueella käytetty omaperäinen kotimikromalli. Sen tuotanto aloitettiin vuonna 1985.
Etenkin kouluissa suosittu kehittyneempi malli oli BK-0010-01, joka tuki myös värigrafiikkaa (256x256 pikseliä neljällä värillä) sekä koneiden verkottamista. Mallissa oli myös BASIC-tulkki. Näppäimistö oli kirjoituskonetyyppinen alkuperäismallin kuminäppäimistön sijaan.
Vuonna 1990 julkistetussa BK-0011M:ssä oli 128 kilotavua keskusmuistia ja mahdollisuus levykeaseman käyttöön. Levykeasemasovitin toimi myös vanhemmissa malleissa. Myöhemmin 0011M:lle sai lisävarusteena myös kiintolevyohjaimen ja AY-3-8910-äänipiirin. Suosituimmat levykäyttöjärjestelmät (mm. ANDOS) olivat Norton Commander -tyylisellä käyttöliittymällä varustettuja muunnelmia Digital Equipment Corporationin RT-11:stä.
BK:lle ilmestyi paljon pelejä ja muita ohjelmia etenkin harrastelijavoimin toteutettuina ja harmaiden markkinoiden kautta levitettyinä. Monet suositut pelit olivat enemmän tai vähemmän uskollisia klooneja länsikoneiden peleistä, esimerkkeinä Monkey Island, Cybernoid ja Joe Blade. BK:lle on tehty myös jonkin verran demoja, ja se on yleensä ainakin sääntötasolla huomioitu venäläisissä demotapahtumissa. Spectrum-kloonit ovat kuitenkin mikrotietokoneharrastajiden keskuudessa huomattavasti suositumpia kuin BK:t.
Selim Ahmed
pienoiskuva|Dahoum [[T. E. Lawrencen kuvaamana.]] Selim Ahmed (tunnetaan myös Dahoum, n. 1897–1916) oli syyrialainen arabipoika, joka tunnetaan ystävyydestään brittiläisen T. E. Lawrencen kanssa. Dahoum työskenteli Lawrencen kanssa Karkemišin arkeologisilla kaivauksilla ennen ensimmäistä maailmansotaa. Dahoum kuoli pilkkukuumeeseen 1916.
T. E. Lawrencen ensimmäisen maailmansodan jälkeen kirjoittaman teoksen Seven Pillars of Wisdom alussa esiintyvän runon omistuskirjoitus "S.A." on herättänyt spekulaatioita mahdollisen henkilön identiteetistä. Esimerkiksi Michael Korda pitää kirjassaan Hero: The Life and Legend of Lawrence of Arabia kontekstin perusteella itsestään selvänä, että lyhenne viittaa Dahoumiin.
Artur Parfentšikov
Artur Parfentšikov (, synt. 29. marraskuuta 1964 Petroskoi) on Karjalan tasavallan nykyinen päämies. Hänet määrättiin virkaatekeväksi päämieheksi kun hänen edeltäjänsä Aleksandr Hudilainen oli eronnut tehtävästä vuonna 2017. Myöhemmin samana vuonna Parfentšikov valittiin tehtävään vaaleilla, joissa hän sai yksinkertaisen ääntenenemmistön. Ylen mukaan Karjalan tasavallan kansalaisten luottamus Parfentšikovia kohtaan on kuitenkin heikko.
Parfentšikov on syntynyt 29. marraskuuta 1964 Petroskoissa. Aiemmin hän on työskennellyt mm. Venäjän ulosottoviraston johtajana. Parfentšikov harrastaa urheilua ja hänellä on kaksi lasta.
Rita Atria
Rita Atria (4. syyskuuta 1974 Partanna, Sisilia, Italia – 26. heinäkuuta 1992 Rooma, Italia ) oli todistaja suuressa mafiatutkimuksessa Sisiliassa. Hän teki itsemurhan vuonna 1992, viikko sen jälkeen kun mafia oli murhannut Paolo Borsellinon, jonka kanssa hän oli työskennellyt. Elokuvaohjaaja Marco Amenta on tehnyt tapauksesta dokumenttielokuvan Diario di una siciliana ribelle (2002) ja draamaelokuvan Sisilialainen tyttö (La siciliana ribelle, 2008).
Itämerennorppa
Itämerennorppa eli pohjanlahdennorppa (Pusa hispida botnica, aiemmin Phoca hispida botnica) on Itämerellä elävä norpan alalaji.
Levinneisyys
Itämerennorppia elää Pohjanlahdella, Saaristomerellä, Riianlahdella ja Suomenlahdella. Esiintymisen painopiste on Pohjanlahdella, jossa eli vuoden 2015 arvion mukaan 17 600 yksilöä. Riianlahdella laskettiin vuonna 1 400 yksilöä, mutta lukumäärä on ollut vähenemään päin. Itäisellä Suomenlahdella puolestaan elää enää noin sata yksilöä. Vaikka itämerennorppien kokonaismäärä on pienempi kuin 1900-luvun alussa, niiden yksilömäärä on ollut kasvussa 1970-luvun jälkeen. Alalajia pidetään siksi kansainvälisesti elinvoimaisena. Suomessa se luokitellaan silmälläpidettäväksi.
Ulkonäkö ja koko
Itämerennorpan ruumiin pituus on 100–160 senttimetriä ja paino 45–90 kilogrammaa. Aikuinen norppa on harmaankirjava, vastasyntynyt kuutti on kermanvalkoinen. Pää on kapeampi kuin saimaannorpalla.
Elinympäristö
Norpat viettävät kesää ulkosaariston luodoilla. Talvella ne uivat jääpeitteen alla ja tekevät jäähän hengitysavantoja. Nuoremmat yksilöt pysyttelevät jään reunalla. Norppa on ainoa puhtaasti arktinen hyljelajimme ja se myös poikii keskelle jääkenttiä. Poikaspesä on yleensä yhteenajautuneiden jäiden alla suojassa vihollisilta. Norpan elinympäristölle asettamat vaatimukset estävät sen leviämisen eteläisille ja jäättömille merialueille.
Muualla Itämerellä itämerennorppa on rauhoitettu, mutta Suomessa sitä on saanut metsästää vuodesta 2010 alkaen. Metsästys on sallittua Pohjanlahdella kalaverkkojen läheisyydessä.
Ravinto
Norpat syövät kalaa ja pohjaeläimiä, kuten äyriäisiä ja muita selkärangattomia.
Lisääntyminen
Norppanaaraat saavuttavat sukukypsyyden 5–8 vuoden iässä, urokset kuusivuotiaina. Kantoaika on 10,5–11 kuukautta. Poikaset syntyvät kevättalvella jäälle emon kaivamaan lumiluolaan. Kuutit ovat syntyessään noin puolimetrisiä ja painavat 4–5 kiloa. Niillä on paksu valkoinen turkki, joka vaihtuu harmaaksi noin kolmen viikon kuluttua syntymästä.
Missään maailmassa ei ole pysyvää norppakantaa ilman jäätä lisääntymisaikaan. Jos norppa joutuu pesimään rantalouhikkoon, kuutti on helppo saalis ketulle ja merikotkille. EU:n luontodirektiivi vaatii, että itämerennorpan levinneisyysalue ei saa pienentyä.
Luettelo Chilen maanjäristyksistä
Tämä on luettelo Chilessä tapahtuneista maanjäristyksistä. Luettelossa on kaikki merkittävät maanjäristykset, jotka ovat tuntuneet tai joiden keskuspaikka on ollut Chilessä. Ilmoitettu kellonaika on UTC.
Y-kromosomi-Aatami
Y-kromosomi-Aatami on nimitys sille miehelle, joka on kaikkien nykyään elävien miesten viimeinen yhteinen esi-isä katkeamattomassa isälinjassa. Jokainen mies perii Y-kromosominsa isältään. Kun mennään ajassa taaksepäin, erilaisten Y-kromosomien määrä vähenee, sillä kaikilla miehillä ei ole ollut poikaa. Lopulta on olemassa yksi ainoa mies, jonka Y-kromosomista kaikkien nykymiesten Y-kromosomit ovat periytyneet. Samaan aikaan hänen kanssaan eli monia muitakin miehiä, mutta heidän Y-kromosominsa eivät ole selvinneet nykyaikaan saakka.
Y-kromosomi-Aatamin elinhetkestä on esitetty vaihtelevia arvioita eri tutkimuksissa ja eri aikoina. Geneetikko Eran Elhaikin vuonna 2014 julkaiseman tutkimuksen mukaan hän eli hiukan yli 200 000 vuotta sitten. Vuonna 2013 Science-lehdessä julkaistun yhdysvaltalaistutkimuksen mukaan hän olisi elänyt noin 135 000 vuotta sitten. Tutkimus perustui 69:n eri puolilla maailmaa elävän nykymiehen Y-kromosomiin sekä mutaatioiden nopeuden arvioihin ja tietoon kansojen muuttoliikkeistä. Samana vuonna American Journal of Human Genetics -lehdessä julkaistun, eri tutkimuskohteilla tehdyn tutkimuksen mukaan hän olisi elänyt jo 237–581 000 vuotta sitten eli ennen nykyihmisen eriytymisen aikaa. Eräässä varhaisemmassa tutkimuksessa Aatamin elinhetki oli asetettu vain 50–60 000 vuoden taakse.
Okluusiorintama
thumb|Okluusiorintaman merkki sääkartalla
Okluusiorintama (< lat. occludere sulkeutua) syntyy, kun matalapaineen vanhetessa kylmä rintama ajaa kiinni lämpimään rintamaan. Tämä nostaa lämpimän ilman ylös. Okluusiorintamassa on monesti enemmän joko kylmän tai lämpimän rintaman piirteitä. Okluusiorintaman sadealueen leveys, sade- ja tuuliolot sekä tuulen ja ilmanpaineen muutokset riippuvat matalapaineen voimasta ja okluusion iästä. Matalapaine syvenee yleensä niin pitkään kuin okluusio jatkuu. Satelliittikuvassa okludoitunut matalapaine näkyy koukkumaisena tai spiraalimaisena pilvenpyörteenä. Hyvin vanha okluusio voi olla yöllä näkymätön mutta saattaa synnyttää päivällä sadekuuroja.
Greg Joy
Gregory Andrew (Greg) Joy (s. 23. huhtikuuta 1956 Portland, Oregon, Yhdysvallat) on entinen kanadalainen korkeushyppääjä ja olympiamitalisti.
Night of Champions (2009)
Night of Champions (ennen nimeltään Vengeance) on World Wrestling Entertainmentin järjestämä jokavuotien tapahtuma. Erityistä tapahtumassa on, että jokainen mestaruus on pelissä. Night of Champions järjestetään 26. päivä heinäkuuta.
Lähteet
WWE Night of Champions
Okluusiorintama
Okluusion lajit
right|thumb|200px|Okluusiot kaaviona, jossa ei näy sateita ja pilviä. Yllä poikkileikkaus, alla kuva sääkartalla. A: lämmin okluusio, B: kylmä okluusio. L lämmin ilma, K kylmä ilma EK erittäin kylmä ilma.
Kylmä ja lämmin okluusio ovat toistensa peilikuvia sääkartalla ja poikkileikkauksena. Suomessa tavallisemmassa lämpimässä okluusiossa kylmä ilmamassa tunkeutuu kylmempään ilmaan ja nostaa lämpimän ilman ylös. Lämmin okluusio muistuttaa poikkileikkauksessa Y:tä ja on sääkartalla lämpimän rintaman suora jatko. Tämä muistuttaa lämmintä rintamaa. Kylmässä okluusiossa erittäin kylmä ilma tunkeutuu maanpinnalla kylmään ilmaan ja nostaa lämpimän ilman ylös. Kylmä okluusio on monesti kylmän rintaman luonteinen, vaikka siihen monesti liittyykin kerrospilviä. Kylmä okluusio on kuin Y:n peilikuva, ja sääkartalla kylmä okluusio on kylmän rintaman suora jatko. Kylmän rintaman ja okluusion muodostamasta rungosta haarautuu lämmin rintama.
Greg Joy
Joy syntyi Portlandissa, Yhdysvalloissa ja oli myös Yhdysvaltain kansalainen. Hänen puolisonsa Sue Holloway on ratamelonnan olympiamitalisti vuodelta 1984.
Okluusiorintama
Kylmä okluusio
right|thumb|200px|Kylmä okluusio
Kylmä okluusio muistuttaa lämmintä ja kylmää rintamaa yhdessä tai vain kylmää rintamaa. Kylmään okluusioon liittyy voimakkaita, kumpupilvistä tulevia sadekuuroja, jotka johtuvat ilman rajusta kohoamisesta ilmamassojen rajalla. Tähän rajuun ilman nousuun liittyy voimakas pilvien muodostus ja kapeahko sadealue. Kuuropilviä voi edeltää lämmintä rintamaa muistuttava vyöhyke. Mutta lähempänä matalan keskustaa kylmä okluusio muistuttaa kylmää rintamaa, koska lämmin ilmamassa on noussut niin korkealle, ettei siellä ole enää lämpimän rintaman pilviä. Kuuropilvivyöhyke voi muistuttaa alkuperäisen kylmän rintaman tyypin mukaan joko hidasta tai nopeaa kylmää rintamaa.
Kylmä okluusio on melko harvinainen Suomessa, kesällä yleisin. Talvella kylmät okluusiot ovat tavallisia mannerten itärannikolla, missä mantereelta virtaa kylmää polaari-ilmaa, joka on aina kylmempää kuin meren puolella oleva ilma. Kylmän okluusion poikkileikkaus muistuttaa Y:n peilikuvaa: ensin tulee kylmä ilma, Y:n päällä lämmin ilma ja Y:n jälkeen hyvin kylmä ilma. Pidempi Y:n sivu on kallellaan kylmään ilmaan päin, rintaman etenemissuuntaa vastaan.
Lämmin okluusio
thumb|200px|Lämmin okluusio (jossain määrin ilmiötä huonosti kuvaava kuva)
Lämpimässä okluusiossa tapahtuu kerrospilvien muodostumista ilman noustessa rauhallisesti ylöspäin laajalla alueella. Lämmin okluusio on lähes sama kuin lämmin rintama. Tämä aiheuttaa tasaista sadetta suhteellisen kauan kestävänä. Sadepilvien jälkeen voi tulla kuurosadetta varsinkin, jos lämmin okluusio on nuori. Kesällä tähänkin rintamatyyppiin voi liittyä kuurosateita tai ukkosia. Lämmin okluusio kehittyy niin, että sen sadepilvialue pyrkii kapenemaan. Lämpimässä okluusiossa voi olla rintamaa edeltävässä kylmässä ilmassa inversiokerros. Kylmän okluusion poikkileikkaus muistuttaa Y-kirjainta: ensin tulee hyvin kylmä ilma, Y:n päällä lämmin ilma ja Y:n jälkeen kylmä ilma. Pidempi Y:n sivu on kallellaan hyvin kylmään ilmaan päin, rintaman etenemissuuntaan.
Neutraali okluusio
Neutraali okluusio on näiden välityyppi, jossa on kerrospilvisyyttä ja kuuropilviä. Neutraalissa okluusiossa kahden kylmän ilmamassan lämpötilaero on hyvin pieni. Silti rintamaan liittyy voimakasta sadetta ja tuulen kääntyminen. Neutraalin okluusion poikkileikkaus-Y, jossa oikealla ja vasemmalla puolella ovat kylmät ilmat ja Y:n päällä lämmin ilma, on tasapainoinen.
Kumpupilvi
thumb|Kauniin ilman kumpupilviä (Cumulus humilis) thumb|Keskikorkeita kumpupilviä, (Cumulus mediocris) Nämäkin ovat vielä kauniin ilman kumpupilviä, vaikka kasvaneita. Pilvien edelleen kasvu voi tietää sadetta ja ukkosta. thumb|Korkeita kumpupilviä, [[Cumulus congestus, jotka ennakoivat useimmiten huonoa säätä, kesällä ukkosta ja kuurosadetta.]] Kumpupilvi (Cumulus, Cu) on kumpumainen alapilvi. Kaikkein pienimmät kumpupilvet ovat valkeita hattaroita, suuret tummia möykkyjä. Alkuvaiheessaan pienet kumpupilvet ovat kauniin ilman pilviä, mutta ne voivat kasvaa ja kehittyä kuuro- ja ukkospilviksi asti.
Piirteet ja korkeus
Kumpupilvet ovat yleensä erillään toisistaan. Korkealla olevien kumpupilvien alapinta on tasainen ja yläpuoli kukkakaalimaisen kumpuileva. Kuivalla ja lämpimällä ilmalla kumpupilvet voivat nousta lähes kolmen kilometrin korkeuteen. Kosteassa tropiikissa niiden alapinta voi olla vain noin 500 metrin korkeudessa.
Muodostuminen
Kumpupilviä muodostuu yleisimmin aamuisin ja aamupäivisin, kun auringon lämmittämä ilma alkaa kohota. Kumpupilviä syntyy tiheään muutaman sadan metrin korkeudella pieninä kokkareisina hattaroina. Kumpupilvet kasvavat, muuttuvat ja hajoavat nopeasti.
Kumpupilvet ovat kesällä aluksi matalia kauniin ilman pilviä (Cumulus humilis). Kun kumpupilvi pullistuu korkeammaksi, siitä tulee keskikokoinen kumpupilvi (Cumulus mediocris), joka kuivan korkeapaineen aikana haihtuu illan kuluessa. Kosteammalla ilmalla kumpupilvi jatkaa kasvuaan, ja siitä voi alkaa tulla sadetta myös kesäaikaan. Se voi muuttua ensin korkeaksi pullistuneeksi (Cumulus congestus) tai vallinharjamaiseksi kumpupilveksi (Cumulus castellanus), ja lopulta kuuropilveksi ja ukkospilveksi.
Jos alemmassa ilmakehässä on vakaa ilmakerros, kumpupilvet voivat runsastua ja yhdistyä kumpukerrospilveksi. Otollisissa oloissa yhdensuuntainen tuuli, kumpupilviin liittyvät nousuvirtaukset ja niiden välissä olevat kompensoivat laskuliikkeet voivat muodostaa pitkittäissuuntaan pyöriviä rullapyörteitä, jotka näkyvät pilvijonoina kunkin rullan harjalla. Toisinaan tilannetta voimistaa rullien yläreunan yläpuolelle osunut inversiokerros.
Bredasdorp
Bredasdorp on kaupunki Overbergin alueen eteläosassa Länsi-Kapin provinssissa Etelä-Afrikassa. Kaupungin väkiluku on 15 524 asukasta ja se on niin Overbergin piirikunnan kuin myös siihen kuuluvan Cape Agulhasin paikalliskunnan hallinnollinen ja taloudellinen keskus. Bredasdorpin suosituimpia matkakohteita ovat museot, taidegalleriat, historialliset kirkot ja Heuningbergin luonnonsuojelualue, missä esiintyy harvinaista fynbos-kasvillisuutta.
Bredasdorp perustettiin vuonna 1838, kun seudulla sijaitsevalle Langefonteinin maatilalle rakennettiin kirkko. Kaupunki on nimetty Kapkaupungin ensimmäisen pormestarin Michiel van Bredan mukaan.
Kaupunki sijaitsee noin 40–120 metriä merenpinnan yläpuolella Heuningbergin rinteillä, noin 160 km Kapkaupungista kaakkoon ja 35 km Cape Agulhasista, Afrikan mantereen eteläisimmästä pisteestä, pohjoiseen. Alueella vallitsee välimerenilmasto ja kaupungin sijainti vain 25 kilometrin etäisyydellä merestä tasoittaa lämpötilavaihteluita. Maataloudestaan tunnetussa Bredasdorpissa harjoitetaan karjan- ja lampaankasvatusta ja viljellään muun muassa vehnää ja rypsiä.
Vuoden 2011 väestönlaskennan mukaan Bredasdorpin asukkaista 66,5 % oli värillisiä, 19 % valkoisia, 12,7 % mustia ja loput 1,8 % muita. Kaupungin valtakieli on afrikaans, jota 83,1 % asukkaista puhuu äidinkielenään. Xhosaa puhuu 7,5 % ja englantia 4,3 % väestöstä.
Alejandro Casañas
Alejandro Francisco Casañas Ramírez (s. 29. tammikuuta 1954 Guanabacoa, Havanna) on entinen kuubalainen pika-aitajuoksija ja olympiamitalisti. Hän saavutti 110 metrin aitajuoksussa kaksi olympiahopeaa ja maailmanennätyksen.
Casañas kilpaili 18-vuotiaana Münchenin 1972 olympialaisissa mutta keskeytti 110 metrin aitajuoksun alkuerässään. Vuonna 1975 hän voitti lajinsa Pan-Amerikan kisoissa ajalla 13,44 s. Montréalin 1976 olympialaisissa hän saavutti hopeaa ajalla 13,33 s. Hän hävisi kisan voittaneelle Guy Drut'lle 0,03 sekunnilla. Välierässään Casañas oli juossut ajan 13,34 s ja jättänyt selvästi taakseen Drut'n ja vuoden 1968 olympiavoittaja Willie Davenportin, joka loppukilpailussa sijoittui kolmanneksi. Casañas juoksi 4 × 100 metrin viestijuoksussa toisen osuuden Kuuban joukkueessa, joka sijoittui viidenneksi ajalla 39,01 s.
Casañas voitti Sofian universiadeissa 21. elokuuta 1977 aitajuoksun mestaruuden sähköajanoton maailmanennätysajalla 13,21 s. Ennätys säilyi hänen nimissään huhtikuuhun 1979 saakka. Moskovan 1980 olympialaisissa uusi maailmanennätysmies Renaldo Nehemiah ei ollut mukana. Casañas oli alku- ja välierien nopein ajoilla 13,46 ja 13,44 s. Loppukilpailuissa hän saavutti hopeaa ajalla 13,40 s; hän hävisi Thomas Munkeltille 0,01 sekunnilla. Viestijuoksun alkuerässä Kuuban joukkue keskeytti. Casañas oli mukana vielä Helsingin MM-kilpailuissa 1983 ja selviytyi alkueristä jatkoon mutta ei juossut enää välierissä.
Casañas voitti 110 metrin aitajuoksun Keski-Amerikan ja Karibian kisoissa vuosina 1974 (13,80 s myötätuulessa), 1978 (13,67 s) ja 1982 (13,38 s) sekä Keski-Amerikan ja Karibian mestaruuskilpailuissa vuosina 1977 (13,55 s), 1981 (13,85 s), 1983 (13,61 s) ja 1985 (13,68 s).
Paras elokuva (MTV Movie Awards)
Alapuolella näkyy vuodesta 1992 lähtien MTV Movie Awards -palkintogaalan voittajat sekä ehdokkaat kategoriassa Paras elokuva.
Viktorija Zabolotna
Viktorija Zabolotna (, s. 1986, Kryvyi Rih) on ukrainalainen riistamaaliampuja.
Zabolotna on saavuttanut MM-kilpailuissa tyttöjen sarjassa hopeaa Lahdessa 2002. Naisten sarjassa hän on voittanut yhden kullan, kolme hopeaa ja kaksi pronssia MM-kilpailuissa Zagrenbissa 2006, Plzeňissä 2008 ja Heinolassa 2009.
Metsänoja
Metsänoja on kylä Salon kaupungin Perniössä. Kylä sijaitsee Perniönjoen laaksossa kirkonkylän ja asemanseudun välissä.
Metsänoja sijaitsee Perniönjoen länsipuolella Pettälän ja Kovamäen välissä. Metsänojalla on luonnolliset rajat etelässä ja lännessä, kun se rajoittuu Kylmässuonojaan ja Punassuohon. Kylän itä- ja pohjoispuolella on Pettälän maita. Varsinainen kylän keskus on pienellä mäellä kyläalueen itäosassa. Valtaosa kylän alueesta on korpea.
Metsänojan sanotaan olevan Perniön vanhimpia kyliä. Anjala ja Pettälä ovat sen tytärkyliä. Kylän kantatilat Yrjäntalo ja Paukku sijaitsevat yhä isojaon aikaisilla paikoillaan. Tiloista on itsenäistynyt useita pientiloja 1900-luvun alussa.
Päiväntasaajan Guinean naisten jalkapallomaajoukkue
Päiväntasaajan Guinean naisten jalkapallomaajoukkue on joukkue, joka edustaa Päiväntasaajan Guineaa naisten jalkapallon kansainvälisissä otteluissa. Joukkuetta hallinoi maan jalkapalloliitto FEGUIFUT ja valmentaa norsunluurannikkolainen Clémentine Touré. Päiväntasaajan Guinea pelaa kotiottelunsa punaisessa asussa ja vierasottelunsa valkoisissa. Joukkueen paras saavutus on Afrikan-mestaruus vuodelta 2008. Tuolloin siitä tuli kisahistorian ensimmäinen joukkue, joka pystyi voittamaan Nigerian.
Joukkue selviytyi ensimmäisiin arvokisoihin vuonna 2011, kun se selvitti tiensä jalkapallon MM-kisoihin. Tähän joukkue ylsi kun se voitti vuoden 2010 Afrikan mestaruusturnauksen välierissä Etelä-Afrikan jatkoajan jälkeen maalein 3-1.
Saksan MM-kisoissa 2011 Päiväntasaajan Guinea hävisi kaikki kolme otteluaan eikä selviytynyt alkulohkosta jatkoon. Norjalle se hävisi maalein 0–1, Australialle 2–3 ja Brasilialle 0–3. Joukkueen ainoat maalit teki kapteeni Genoveva Añonma.
Lähteet
🇨🇫
Antratsyt
Antratsyt on kaupunki Luhanskin alueen eteläosissa Itä-Ukrainassa, 77 kilometriä Luhanskista eteläkaakkoon. Kaupungin kautta kulkee Kiovasta Harkovan kautta Venäjän Rostovin alueen rajalle johtava tärkeä M03-valtatie, jota pitkin valtakunnan rajalle on 62 kilometriä. Linnuntietä Venäjän raja sijaitsee noin 27 kilometriä etelään.
Seudulle perustettiin hiilikaivos vuonna 1904, mutta asutusta siellä oli ainakin 1800-luvun jälkipuoliskolla. Seudun hiilikaivoksista on louhittu paljon lämpöarvoltaan rikasta antrasiittiia. Kaupunki sai nykyisen nimensä vuonna 1962. Tätä ennen vuonna 1938 usean kaivostaajaman yhteenliittymänä syntynyt kaupunki tunnettiin nimellä Bokovo-Antratsyt.
Vuonna 2013 siellä asui runsas 54 640 asukasta. Antrazytin kaupunkipiirin (77 862 as.) alueeseen kuuluu myös kuusi kaupunkityyppistä taajamaa ja maaseutukylien asukkaita. Antrazytin kaupunki toimii myös kaupunkipiiriä ympäröivän Antratsytin piirin (31 044 as.) hallintokeskuksena.
Ainakin toukokuussa 2014 seudulla oli Ukrainan hallitusvaltaa vastustavia separatisteja. Heinäkuun lopulla joidenkin näistä Luhanskin kansantasavallaksi itseään kutsuman separatistisen liittymän terroristiryhmittymistä kerrottiin pyrkivän linnoittautumaan Antrasytin kaupunkiin ja sen ympäristöön.
Gonzalo Ramiro del Castillo Crespo
Gonzalo Ramiro del Castillo Crespo (20. syyskuuta 1936 La Paz – 14. tammikuuta 2019 Cochabamba) oli bolivialainen roomalaiskatolinen piispa. Hänet vihittiin paljasjalkaisten karmeliittojen papiksi 21. syyskuuta 1964 ja nimitettiin La Pazin arkkihiippakunnan vihkipiispaksi sekä Themisoniumin titulaaripiispaksi 3. marraskuuta 1983. Piispaksi vihkiminen seurasi 7. tammikuuta 1984. Pääkonsekraattorina toimi Jorge Manrique Hurtado, jota avustivat José Armando Gutiérrez Granier ja Adhemar Esquivel Kohenque.
Del Castillo Crespo sai 14. huhtikuuta 2000 nimityksen Bolivian sotilaspiispaksi, jona hän toimi, kunnes jäi eläkkeelle 4. huhtikuuta 2012.
Metropolis Pt. 2: Scenes from a Memory
Metropolis Pt. 2: Scenes from a Memory on yhdysvaltalaisen progressiivista metallia esittävän Dream Theaterin viides studioalbumi. Se julkaistiin Elektra Entertainmentin kautta vuonna 1999.
Carlito J. Cenzon
Carlito Joaquin Cenzon CICM (25. tammikuuta 1939 Baguio – 26. kesäkuuta 2019) oli filippiiniläinen roomalaiskatolinen piispa. Hänet vihittiin papiksi 9. heinäkuuta 1965 ja nimitettiin Tabukin apostoliseksi vikaariksi sekä Scebatianan titulaaripiispaksi 6. heinäkuuta 1992. Piispaksi vihkiminen seurasi 25. marraskuuta. Pääkonsekraattorina toimi Gian Vincenzo Moreni, jota avustivat Diosdado Aenlle Talamayan ja Ernesto Antolin Salgado.
Cenzon sai 25. tammikuuta 2002 nimityksen Baguion apostoliseksi vikaariksi, ja Baguion tultua hiippakunnaksi hänet nimitettiin sen piispaksi 10. heinäkuuta 2004.
Tapio Räisänen -mäkikeskus
Tapio Räisänen -mäkikeskus (aikaisemmin Taivalvaaran hyppyrimäet) on viiden hyppyrimäen muodostama mäkihyppystadion Taivalkoskella.
Metropolis Pt. 2: Scenes from a Memory
Albumin julkaisua seuranneella Metropolis 2000 -kiertueella Dream Theater esitti albumin livenä kokonaisuudessaan. Kiertueen Pohjois-Amerikan osuuden viimeinen konsertti New Yorkissa kuvattiin ja äänitettiin myöhemmin ilmestynyttä Metropolis 2000: Scenes from New York -DVD:tä varten. Levyllä on myös koko konsertin kestävä kommenttiraita, jolla yhtyeen jäsenet keskustelevat muun muassa albumin tarinasta.
Tapio Räisänen -mäkikeskus
Historia
Tapio Räisänen -mäkikeskuksessa on järjestetty mäkihypyn- ja yhdistetyn veteraanien MM-kilpailut 24. helmikuuta – 2. maaliskuuta 2008 ja 22.–29. maaliskuuta 2015, Hopeasompa loppukilpailut vuosina 2007 ja 2014, veteraanien SM-kilpailut vuosina 2012 ja 2014 ja pienmäen SM-kilpailut 7. joulukuuta 2012, huhtikuussa 2017, maaliskuussa 2018 ja 2019.
Metropolis Pt. 2: Scenes from a Memory
Tarina lyhyesti
Tarina alkaa, kun päähenkilö Nicholas rauhoittuu hypnoterapeutin ääneen ja vaipuu hypnoottiseen tilaan. Hän tapaa hypnoosissa naisen nimeltä Victoria, johon hän kokee suurta yhteyttä. ("Regression", "Overture 1928") Victoria pyytää Nicholaksen apua ja mainitsee erään asian vaivaavan häntä. ("Strange Deja Vu") Nicholas löytää tutulta vaikuttavan talon, jossa asuva vanha mies kertoo että talossa murhattiin aikoinaan Victoria-niminen nainen. Nicholas uskoo että Victoria ei saa rauhaa kun murha on selvitetty loppuun saakka, ja siitä muodostuu hänelle pakkomielle. ("Through My Words", "Fatal Tragedy")
Tapio Räisänen -mäkikeskus
Taivalvaara
Hyppyrimäki rakennettiin vuonna 1986. Vuosina 1995–2003 siinä järjestettiin säännöllisesti yhdistetyn B-maailmancupin kilpailuja. Hyppyrimäen K-piste sijaitsee 73 metrissä ja HS-piste 80 metrissä. Mäessä ei ole muovitusta.
Mäkiennätyksen kehittyminen (miehet)
Mäkiennätyksen 82,0 metriä on hypännyt Eetu Nousiainen.
Metropolis Pt. 2: Scenes from a Memory
Tarina lyhyesti
Nick menee hautausmaalle ja murtuu kyyneliin löydettyään Victorian haudan, mutta haluaa päättäväisesti jatkaa hypnoterapiaa ("Through Her Eyes"). Seuraavan terapiasession aikana Nickille selviää että Edwardilla ja Victorialla oli suhde tämän erottua Julianista. ("Home", "The Dance of Eternity")
Tapio Räisänen -mäkikeskus
Mäkiennätyksen kehittyminen (naiset)
Naisten mäkiennätyksen 78,0 metriä on hypännyt Julia Tervahartiala.
Metropolis Pt. 2: Scenes from a Memory
Tarina lyhyesti
Nick on viimeistä kertaa hypnoosissa ja ymmärtää nyt, että sielu vaeltaa uuteen ruumiseen kuoleman jälkeen, ja että Victorian sielu elää hänessä. Hän uskoo nyt, että lehtiartikkelin tarina ei ollutkaan koko totuus, ja että Edward oli murhassa jotenkin avainasemassa. ("One Last Time", "The Spirit Carries On")
Antonios Diogenes
Antonios Diogenes (ensimmäinen vuosisata jaa.) oli antiikin kreikkalainen kirjailija, joka tunnetaan romaanista Thulen takaiset ihmeet (Ta hyper Thūlen apista).
Metropolis Pt. 2: Scenes from a Memory
Tarina lyhyesti
Lopulta Nickille selviää mitä todella tapahtui: Victoria päätti suhteensa Edwardiin ja palasi yhteen elämäntapansa korjanneen Julianin kanssa. Victoria korostaa, että Edwardin saadessa selville hän tappaisi Julianin. Julian ja Victoria tapaavat toisensa, mutta Edward on myös paikalla ja hän ampuu Julianin ja Victorian. Edward pudottaa väärennetyn itsemurhakirjeen Victorian ruumiin päälle, huutaa apua ja esittää olevansa silminnäkijä. Nicholas on nyt ratkaissut murhamysteerin ja poistuu terapiahuoneesta tuntien suurta helpotusta. Hän ajaa kotiin ja rauhoittuu kuunnellen levysoitinta. Yllättäen hypnoterapeutti saapuu Nickin ovesta ja kehottaa häntä avaamaan silmänsä, heijastellen Edwardin viimeisiä sanoja Victorialle ennen kun hän murhasi tämän. Kuulemme Nickin pelästyneen huudon ja tämän jälkeen levysoittimen kohinaa. ("Finally Free")
Tapio Räisänen -mäkikeskus
Taivalvaara K49
Hyppyrimäki rakennettiin vuosina 1951–1953, silloin sen K-piste oli 48 metrissä. Nykyisin K-piste sijaitsee 49 metrissä ja HS-piste 52 metrissä. Mäessä ei ole muovitusta.
Metropolis Pt. 2: Scenes from a Memory
Tarina lyhyesti
Albumin lopun merkitys on jokseenkin epäselvä mutta Scenes from New York -DVD:n kommenttiraidalla yhtye kertoo että hypnoterapeutti on Edwardin jälleensyntymä ja että hän tappoi Nicholaksen.
Antonios Diogenes
Antonioksesta ei tiedetä muuta kuin se, mitä hänen nimensä Antonios tai latinaksi Antonius kertoo: tekijä vaikuttaa ottaneen jostain syystä nomen gentilen roomalaiselta Antoniusten suvulta. Antonios eli mahdollisesti ensimmäisellä vuosisadalla jaa., mutta hänet on ajoitettu myös 100- ja 200-luvuille. Hänen ajoituksensa oli tuntematon myös Fotiokselle, jolta on säilynyt yhteenveto hänen teoksestaan.
Tapio Räisänen -mäkikeskus
Mäkiennätyksen kehittyminen (miehet)
Mäkiennätyksen 53,0 metriä on hypännyt Knut Bjørnar Strøm.
Mäkiennätyksen kehittyminen (naiset)
Naisten mäkiennätyksen 51,5 metriä on hypännyt Julia Äikiä.
Taivalvaara K36
Hyppyrimäki rakennettiin vuonna 1965, silloin sen K-piste oli 30 metrissä. Nykyisin K-piste sijaitsee 36 metrissä ja HS-piste 40 metrissä. Mäessä ei ole muovitusta.
Mäkiennätyksen kehittyminen (miehet)
Mäkiennätyksen 41,5 metriä on hypännyt Tuomas Kinnunen.
Mäkiennätyksen kehittyminen (naiset)
Naisten mäkiennätyksen 38,5 metriä on hypännyt Heta Hirvonen.
Taivalvaara K20
Hyppyrimäen K-piste sijaitsee 20 metrissä ja HS-piste 22 metrissä, kesällä 24 metrissä. Alastulorinteeseen asennettiin muovitus kesällä 2016.
Mäkiennätyksen kehittyminen (miehet)
Mäkiennätyksen 21,5 metriä ovat hypänneet Perttu Reponen, Kasperi Valto ja Markus Maaninka.
Mäkiennätyksen kehittyminen (naiset)
Naisten mäkiennätyksen 20,5 metriä on hypännyt Elsa Thors.
Kesämäkiennätyksen kehittyminen (miehet)
Kesämäkiennätyksen 22,5 metriä on hypännyt Eetu Pulju.
Kesämäkiennätyksen kehittyminen (naiset)
Naisten kesämäkiennätyksen 19,0 metriä on hypännyt Annamaija Oinas.
The Lockers
The Locker on tanssiryhmä, joka nosti esiin locking-tanssia 1970-luvulla. Ryhmän perustaja ja tanssi luoja oli Don "Campbellock" Campbell.
Tapio Räisänen -mäkikeskus
Taivalvaara K10
Hyppyrimäen K-piste sijaitsee 10 metrissä ja HS-piste 12 metrissä. Alastulorinteeseen asennettiin muovitus kesällä 2016.
The Lockers
The Lockers
The Lockers -ryhmään kuuluu:
Tapio Räisänen -mäkikeskus
Taivalvaara K10
Mäkiennätyksen 11,0 metriä ovat hypänneet Vilho Palosaari ja Tuomas Kinnunen 22. maaliskuuta 2014 Hopeasompa-kilpailussa. Naisten mäkiennätyksen 10,0 metriä ovat hypänneet Hopeasompa-kilpailuissa Elli Seppänen 22. maaliskuuta 2014 ja Viivi Hyvärinen 4. joulukuuta 2021.
Kesämäkiennätyksen 10,5 metriä ovat hypänneet Eetu Polju 15. heinäkuuta 2017 ja Peter Räisänen 22. heinäkuuta 2017 Tapsan Kesä Cupissa. Naisten kesämäkiennätyksen 9,0 metriä on hypännyt Lumia Nurmela kaksi kertaa 19. syyskuuta 2020 Tapsan Kesä Cupissa.
Tropico 5
Tropico 5 on Tropico-pelisarjaan kuuluva kaupunginrakennus- ja simulaatiopeli. Pelin on kehittänyt Haemimont Games ja sen julkaisi Kalypso Media vuonna.
Ensimmäistä kertaa pelisarjassa mukana on moninpelimahdollisuudet.
Vastaanotto
Metacritic-kerääsivustolla pelillä on 75/100 pistettä.
London 2012
London 2012 on virallinen Lontoon kesäolympialaisten videopeli. Pelissä voi pelata 36:lla eri maalla. Peli tukee Kinectiä ja PlayStation Movea. Pelissä ei ole virallisia hahmoja, vaan siinä pelataan keksityillä hahmoilla.
Kylmä rintama
Kylmä rintama on kapeahko rajavyöhyke kylmän ja lämpimämmän ilmamassan välillä, joka liikkuu siten, että kylmä ilma valtaa alaa lämpimämmältä. Kylmään rintamaan liittyy usein korkeiden kuuropilvien muodostama valli, johon liittyy kesällä monesti ukkosta.
Ennen rintamaa
Kesällä on ennen kylmää rintamaa monesti autereinen, samea ilma. Pieniä kumpupilviä ilmestyy monesti taivaalle juuri ennen kylmän rintaman lähestymistä. Kun kylmä rintama lähestyy, havaitaan korkea kuuro- ja/tai ukkospilvistä koostuva valli, joka tulee kohdalle 0,5–6 tunnissa. Auer tai edessä olevat pilvet voivat haitata tai estää pilvien näkymistä. Pilvet hohtavat valkeina auringon valossa, jos on päivä. Ukkospilvien alasinta muistuttavassa yläosassa on kuitumaista rakennetta. Nuorissa ukkospilvissä ei ole alasinta, mutta ne ovat mahtavia, korkeita kumpupilviä. Aivan rintaman etuosassa näkyy cirruspilviä ja alempana voi olla hahtuvapilviä (altocumulus) kumpukerrospilviä (stratocumulus) ja kumpupilviä (cumulus), jotka voivat edeltää rintamaa 50–150 km:n matkalta ja peittää kuuropilvet näkyvistä.
Joskus kesällä kylmä rintama hajoaa, niin että kuuropilviä ilmestyy taivaalle kauan ennen rintaman ylitystä, jonka kohta on epämääräinen, sillä aurinko lämmittää rintaman takaista ilmaa.
Rintaman kohdalla
thumb|230px|Melko lähellä oleva kylmän rintaman nuori ukkospilvi, [[Cumulonimbus calvus, kesällä. Pilven tumma alaosa näkyy selvästi. Jos pilvi näyttää tulevan kohti, kannattaa vetäytyä ulkoa autoon tai sisälle ukkosen varalta.]]
thumb| 230px|Cumulonimbus calvus-pilven pohjaa.
230px|thumb|right| Kylmässä rintamassa kylmän ilman kiila työntää lämpimän ilman jyrkkään nousuun, ja nostaa monesti korkeita [[kuuropilvi|kuuro- ja ukkospilviä.]]
Rintaman kohdalla sataa rankkoja kuuroja, rakeita ja kesällä useimmiten ukkostaa, varsinkin jos kylmä rintama työntyy helteiseen, kosteaan ilmamassaan, joka tuntuu ihmisistä painostavan kuumalta. Kun näet kesällä kylmän rintaman kaukanakin lähestyvän, sinun kannattaa pyrkiä autoon tai sisätiloihin, jossa on turvallisempaa mahdollisen ukkosen tullessa. Sisätiloissa ei kannata oleskella ainakaan pistorasioiden lähellä. Kylmän rintaman sade ja ukkonen ei yleensä kestä tuntia-paria pidempään. Rintaman aikana pilvet liikkuvat nopeasti, ukkospilven alla nähdään haihtuneesta sateesta muodostuneita repaleisia fractostratus-pilviä. Rintaman kohdalla huomataan voimakkaita kuuro- ja ukkospilvestä tulevia tuulia ja pilvet liikkuvat nopeasti. Hyvin voimakkaat tuulet voivat joskus olla ns. syöksyvirtauksia ja trombeja, jotka kaatavat puita jne. Rintaman mennessä pois siihen liittyvä sade heikkenee.
Tapahtumat kylmän rintaman mentyä pois
Kylmän rintaman varsinaisten pilvien mentyä ohi havaitaan monesti kumpukerrospilviä ja kumpupilviä. Kylmä ilmamassa on kesällä kuulas. Ajoittaiset sadekuurot ovat tavallisia kylmän rintaman jälkeen. Ne syntyvät auringon lämmittäessä maanpintaa, jolloin viileään ilmamassaan syntyy alapuolella lämmin kerros, joka tekee ilmakehän epävakaaksi. Matalapaineessa monesti kylmää rintamaa seuraa yksi tai useampi matalan sola.
Nopea kylmä rintama
thumb|left|Kylmä rintama lähestyy toukokuisena yönä. Siinä ei näy alasinpilviä, mutta cumulus congestus ja cumulonimbus calvus-tyyppisiä pilviä. Rintaman edellä näkyy lautasmaisia altocumulus-pilviä.
Nopealiikkeinen kylmä rintama sataa etupäässä kuurosadetta monesti erillistä kuuropilvistä. Pääpilvityyppi on kuuropilvi ja myös sadepilvi. Ennen rintamaa tuuli voimistuu vähitellen.
Nopean kylmän rintaman mentyä ohi on monesti puuskaista pohjoistuulta.
Talvella nopealiikkeisen kylmän rintaman sade on monesti heikompaa ja tasaisempaa kuin kesällä, monesti ei sada lainkaan, on keskipilveä, utua tai sumua. Kesällä kylmässä rintamassa oleva voimakas laskeva liike voi kuivattaa rintaman eli hävittää kuuropilvet suureksi osaksi.
Kun nopea kylmä rintama lähestyy, tuuli voimistuu vain jonkin verran ja kääntyy lähemmäs rintaman suuntaa. Tuuli on rintaman suunnan (havaitsijasta katsoen) ja rintaman liikesuunnan välissä. Rintaman ylityksen tapahtuessa tuuli käännähtää 20–90 astetta noin 15 minuutissa. Nimenomaan kesällä tuuli on tällöin voimakkaan puuskaista. Rintaman ylitettyä tuuli voimistuu ja jatkuu puuskaisena. Nopean kylmän rintaman leveys on ehkä noin 100 km. Ennen rintamaa ilmanpaine laskee hitaasti, 0–1 hPa tunnissa, ja rintaman jälkeen nousee huomattavan nopeasti 2–8 hPa/3h. Ilmanpaine laskee kuitenkin edelleen, jos rintamaa seuraa kylmän ilman sola (matalan sola). Kesällä lämpötila laskee nopeasti ukkosen mennessä yli, talvella lämpötilan muutos on vähäinen ja jopa nouseva. Monesti lämpötila laskee vasta rintaman mentyä hitaasti, ilman tuntuva viileneminen näkyy vasta seuraavana päivänä.
Hidas kylmä rintama
Hidas kylmä rintama pidempään jatkuvampaa sadetta kuurosateiden mentyä ohi. Hidas kylmä rintama muistuttaa väärin päin käännettyä lämmintä rintamaa. Ensin tulee pilvivalli, jossa on kuuropilviä ja sadepilviä, sitten verhopilviä ja lopuksi untuvapilviä. Monesti nämä peittyvät yhtenäiseen kumpukerrospilveen. Pilvivallia edeltää monesti hahtuvapilviä, ensin ohuita, sitten yhtenäinen tiheä. Etureunassa voi olla vallinharjapilviä. Kun rintama tulee kohdalle, taivaalle leviää yhtenäinen kumpukerrospilvi ja hahtuvapilvi. Hidas sateen heikkeneminen kestää tunnista muutamaan tuntiin. Hitaaseen kylmään rintamaan liittyvät tuulet ovat yleensä heikkoja. Hidas kylmä rintama on yleensä kauempana matalapaineen keskustasta. Siihen liittyvät ilmanpaineen muutokset ovat monesti pienempiä ja tuulet heikompia kuin nopeassa kylmässä rintamassa. Tuuli kääntyy rintaman kulkiessa yli 90–180 astetta myötäpäivään 15–60 minuutissa. Rintamavyöhykkeen kohdalla on joskus lähes tyyntä. Hidasliikkeinen kylmä rintama tuo kesällä nopeasti kolean sateen. Talvella lämpötilan muutos on pienempi tai nouseva. Lämpötilan nousu johtuu siitä, että kylmä rintama saapuu sulan Atlantin yltä ja sekoittaa inversion, jolloin maanpinnalle tulee lämmintä ilmaa.
Kylmä rintama eri vuodenaikoina
Kesällä kylmää rintamaa edeltää monesti kumpupilviä, talvella kumpukerrospilviä. Talvella kylmä rintama sataa tasaisemmin ja heikommin, ja lähellä maanpintaa lämpötilan muutos on pieni,
Kylmä rintama matalapaineessa
Joskus kylmä rintama näyttää nauhamaisten ylä- ja keskipilvien ryhmältä, joka liikkuu hitaasti havaintopaikan yli. Tähän ei liity sadetta.
Kylmän rintaman jälkeinen sää
thumb|right|Kylmän rintaman jälkeinen sadekuuropilvi.
Kylmän rintaman jälkeinen sää on epävakaa, välillä aurinko paistaa ja on lähes pilvetöntä, välillä tulee sadekuuroja.
Kylmää rintamaa muistuttavia sääjärjestelmiä
Matalan sola tai yläsola muistuttaa monesti kylmää rintamaa. Kesällä muodostuu kylmän rintaman eteen usein kuuropilvinauha tai kuuronauha, joka on myös kylmän rintaman tapainen. Ensin tulee kuuropilvinauha, sitten kylmä rintama.
Beth Gibbons
thumb|200px|Beth Gibbons, 2008. Beth Gibbons (4. tammikuuta 1965 Exeter, Devon, Englanti) on englantilainen laulaja ja lauluntekijä. Hänet tunnetaan parhaiten englantilaisen trip hop -yhtye Portisheadin laulajana.
The Way You Walk
The Way You Walk on Olli Ahvenlahden neljäs studioalbumi vuodelta 1986.
Kappaleet
Kaikki kappaleet säveltänyt Olli Ahvenlahti.
Topos
Topos "paikka", monikossa topoi; tópos koinós, yhteinen paikka.) tarkoittaa retoriikassa ja kirjallisuudessa asian ilmaisemista tai luomista käyttäen ennalta yleiseksi ymmärrettyjä tai hyväksyttyjä keinoja ja tapoja. Topos lähenee käsitteellisesti toista käsitettä, kliseetä, mutta ilman toistamisen tai kopionnin luomaa negatiivista latausta.
Topostutkija Ernst Robert Curtiuksen mukaan topokset ovat "temaattisista tyylillisiin ulottuvia kaavamaistuneita elementtejä, jotka välittyvät kirjallisissa perinteissä ja muodostavat niiden rakennusmateriaalin".
Topos voidaan kääntää "keskustelun aiheeksi", "väittelyn linjaksi" tai "yhteiseksi (jaetuksi) paikaksi". Curtius laajensi käsitettä tutkimalla topoksia yhteisinä paikkoina, joita ovat esimerkiksi perinteisestä materiaalista tehdyt uudet tulkinnat, erityisesti standardisoituneet miljöökuvaukset, mutta hän ulotti tutkimuksensa lähes jokaiseen kirjallisuuden meemiin. Esimerkiksi antiikin klassisen taruston tavasta tappaa päähenkilönsä on olemassa yleinen käsitys, topos "kaikkien tulee kuolla", jota Curtius pitää tavallaan lohdullisena kerrontana, koska usein kun henkilö kohtaa kuolemansa hän pysähtyy reflektoimaan, että jopa historian suurmiehetkin ovat kuolleet. Hieman erilaisena topoksena Curtius pitää luonnon (taivas, meret, eläimet jne.) kutsumista tai manaamista paikalle erilaisten kerronnallisten tarkoitusperien vuoksi, kuten todistamaan valan vannomista, iloitsemista ja jumalan ylistämistä tai jakamaan päähenkilön surun.
Esimerkki populäärikirjallisuuden topoksesta on Edgar Rice Burroughsin Tarzan-kirjojen tarinoiden kuvaama 1900-luvun alun eksoottinen, alkukantainen ja vielä osittain tuntematon Afrikka, josta muodostuu yhteinen maantieteellinen ja kulttuurillinen paikka, johon kirjailija ja Tarzan-tarinoiden lukijat palasivat aina uuden romaanin ilmestyessä. Burroughs käytti länsimaissa vallinnutta eksotisoitunutta ja myyttistä käsitystä "pimeästä mantereesta" luodessaan Tarzan-kirjojen Afrikkaa, sillä hän ei koskaan itse käynyt Afrikassa.